એકવાર ભગવાન સ્વામિનારાયણ અને તેમના સેવક મૂળજી બ્રહ્મચારી રસ્તે પગપાળા ચાલતાં નીસર્યા. તે વખતે એક બળદ ગાડી લઈને ખેડૂત ત્યાંથી પસાર થયો. બ્રહ્મચારીની વિનંતીથી ખેડૂતે શ્રીહરિને ગાડે બેસાર્યા. ઉનાળાનો તાપ હતો. તેથી થોડે દૂર ઘટાદાર વૃક્ષ જોઈ તેની નીચે થોડીવાર વિસામો લેવા વિચાર્યું. ખેડૂતે બળદગાડી એ વડના ઝાડ નીચે ઊભી રાખી અને બળદને છૂટા કર્યા. શ્રીહરિએ ત્યાં આરામ કર્યો. તે જ વખતે થોડાક માણસો ત્યાં આવ્યા. તેઓ કહે, ‘અમે જાન લઈને જતાં અહીં થોડો વિસામો લેવા રોકાયા હતા. તે વખતે અમારા ગાડામાંથી ઘરેણાંનો ડબ્બો અહીં પડી રહ્યો છે. તે તમે જોયો?’